**Invitation til at opleve bygningskulturen i Vestjylland**

**Den 17. september 2022**

**Oplev bygningskulturen, det vilde landskab og det gode selskab**

Skal du med til Vestjylland og opleve bygningskulturen, når By og Land Danmark sammen med lokale frivillige inviterer på udflugt til bl.a. Nørre Vosborg, Bovbjerg Fyr og Skærum Mølle. Tag din nabo under armen og tilmeld jer til kør-selv-turen. Det bliver en spændende dag.

**Program**

kl. 09:30: Bovbjerg Fyr, Fyrvej 27, 7620 Lemvig: velkommen + kaffe og hjemmebagte boller

kl. 10:00: Indlæg om fyret, herunder ombygningen og betydning af frivillige engagement ved Bjørn Albinus og kystsikringsarbejdet ved Jens Kaasgaard. Besøget afsluttes med en rundvisning

kl. 11:15: Transport til Strandingsmuseet St. George, Vesterhavsgade 1E, Thorsminde, 6990 Ulfborg

kl. 11:45: Rundvisning i Strandingsmuseet

kl. 13:00: Frokost

kl. 14:30: Besøg og rundvisning på Nr. Vosborg

kl. 16:00: Kørsel til Skærum Mølle og Per Kirkebys ‘Huset for sten og stjerner’

kl. 16:10: Rundvisning i Folkeuniversitetscenteret Skærum Mølle

kl. 17:00: Farvel og tak for i dag

**Pris**

Deltagelsen koster 175,- kr. for medlemmer, personlige medlemmer af By og Land Danmark og eller medlemer af By og Land Danmarks medlemsforeninger.
Deltagelsen koster 350,- kr. for alle andre.

Er du ikke allerede medlem af By og Land, [så kan du melde dig ind i foreningen her.](https://byogland.dk/bliv-medlem/%22%20%5Ct%20%22_blank) Vi betragter medlemmer af medlemsforeninger som medlemmer af By og Land Danmark.

**Tilmelding**

Der er begrænsede pladser og tilmelding sker efter først til mølle-princippet. Tilmeldingen skal ske via hjemmsiden, vi åbner for tilmeldingen den 2. august 2022. Tilmeld dig i det røde felt lidt nede.

**Et særligt tilbud**

Særtilbud på overnatning på [hotellet på Nørre Vosborg](https://nrvosborg.dk/hotel/%22%20%5Ct%20%22_blank) fra fredag den 16. september til lørdag den 17. september koster 995,- inkl. lækker morgenbrunch. Reservation til Nr. Vosborg: hotel@hotelvosborg.dk eller telefon 97 48 48 97 med oplysning om deltagelse i By og Land Danmarks medlemsudflugt.

Der er også begrænsede pladser her, tilmelding efter først til mølle-princippet.

**En stor tak**

Turen er arrangeret af frivillige ildsjæle og sponsoreret af Lemvig Kommune, Holstebro Kommune og By og Land Danmarks  formidlingspulje.

Stor tak til dem, der har fået turen til at blive virkelighed.

\*Ret til ændringer forbeholdes. Vi følger altid med i Covid-19 situationen, og følger myndighedernes anbefalinger og restriktioner.

Vi har registreret dig i vores system, når du har modtaget en kvittering for tilmeldingen i din indbakke.

Med venlig hilsen

**Nanna Uhrbrand**Sekretaritsleder
Arkitekt maa